Pasiūlymas TARYBOS SPRENDIMAS dėl Europos Sąjungos pozicijos Prekybos ir darnaus vystymosi komitete, įsteigtame Europos Sąjungos bei jos valstybių narių ir Korėjos Respublikos laisvosios prekybos susitarimu, kurios ji laikysis dėl Pilietinės visuomenės forumo veiklos ir dėl ekspertų grupės, kuri turėtų spręsti Prekybos ir darnaus vystymosi komiteto veiklos sričiai priklausančius klausimus, sudarymo /* COM/2012/0205 final - 2012/0100 (NLE) */





AIŠKINAMASIS MEMORANDUMAS Europos Sąjungos bei jos valstybių narių ir Korėjos Respublikos laisvosios prekybos susitarimas (LPS, toliau – susitarimas) pasirašytas 2010 m. spalio 6 d. ir laikinai taikomas nuo 2011 m. liepos 1 d. Susitarimo 13.13 straipsnio 1 dalyje nustatyta, kad šalys ne vėliau kaip per metus nuo LPS įsigaliojimo Prekybos ir darnaus vystymosi (PDV) komiteto sprendimu susitaria dėl Pilietinės visuomenės forumo veiklos. 13.15 straipsnyje numatyta galimybė sudaryti sąrašą asmenų, kurie gali būti pakviesti į ekspertų grupę spręsti su PDV skyriumi susijusius klausimus, kurių per konsultacijas nepavyko tinkamai išnagrinėti. Pridedamas pasiūlymas – teisinės priemonės, kuria patvirtinama pozicija, kurios Europos Sąjunga laikysis Prekybos ir darnaus vystymosi komitete minėtais klausimais, pasiūlymas. 2012/0100 (NLE) Pasiūlymas TARYBOS SPRENDIMAS dėl Europos Sąjungos pozicijos Prekybos ir darnaus vystymosi komitete, įsteigtame Europos Sąjungos bei jos valstybių narių ir Korėjos Respublikos laisvosios prekybos susitarimu, kurios ji laikysis dėl Pilietinės visuomenės forumo veiklos ir dėl ekspertų grupės, kuri turėtų spręsti Prekybos ir darnaus vystymosi komiteto veiklos sričiai priklausančius klausimus, sudarymo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi, atsižvelgdama į Komisijos pasiūlymą[1], kadangi: (1) 2007 m. balandžio 23 d. Taryba įgaliojo Komisiją Europos Sąjungos ir jos valstybių narių vardu vesti derybas su Korėjos Respublika dėl laisvosios prekybos susitarimo; (2) Europos Sąjungos bei jos valstybių narių ir Korėjos Respublikos laisvosios prekybos susitarimas (toliau – susitarimas) pasirašytas 2010 m. spalio 6 d.; (3) pagal 15.10 straipsnio 5 dalį susitarimas laikinai taikomas nuo 2011 m. liepos 1 d., atsižvelgiant į tai, kad jis bus sudarytas vėliau; (4) susitarimo 13.13 straipsnio 1 dalyje nustatyta, kad šalys ne vėliau kaip per metus nuo susitarimo įsigaliojimo Prekybos ir darnaus vystymosi (PDV) komiteto sprendimu susitaria dėl Pilietinės visuomenės forumo veiklos; (5) 13.15 straipsnio 3 dalyje numatyta galimybė sudaryti sąrašą asmenų, kurie gali būti pakviesti į ekspertų grupę spręsti su PDV skyriumi susijusius klausimus, kurių per konsultacijas nepavyko tinkamai išnagrinėti; (6) Sąjunga turėtų nustatyti poziciją, kurios ji laikysis dėl Pilietinės visuomenės forumo veiklos ir dėl asmenų, kurie gali būti pakviesti atlikti ekspertų funkcijas, sąrašo sudarymo, PRIĖMĖ ŠĮ SPRENDIMĄ: 1 straipsnis Sąjungos pozicija Prekybos ir darnaus vystymosi komitete, įsteigtame Europos Sąjungos bei jos valstybių narių ir Korėjos Respublikos laisvosios prekybos susitarimu, kurios ji laikysis dėl: i) susitarimo 13.13 straipsnio 1 dalyje numatyto Pilietinės visuomenės forumo veiklos ir ii) kvalifikuotų asmenų, galinčių būti ekspertų grupės nariais, sąrašo sudarymo, kaip nustatyta susitarimo 13.15 straipsnio 3 dalyje, grindžiama prie šio sprendimo pridedamais Prekybos ir darnaus vystymosi komiteto sprendimų projektais. 2 straipsnis Šis sprendimas įsigalioja jo priėmimo dieną. Priėmus šiuos ES ir Korėjos Prekybos ir darnaus vystymosi komiteto sprendimus, jie skelbiami Europos Sąjungos oficialiajame leidinyje. Priimta Briuselyje Tarybos vardu Pirmininkas I PRIEDAS ES IR KORĖJOS PREKYBOS IR DARNAUS VYSTYMOSI KOMITETO SPRENDIMO Nr. [...] PROJEKTAS [data] Sprendimas dėl Pilietinės visuomenės forumo veiklos taisyklių priėmimo, kaip reikalaujama pagal Europos Sąjungos bei jos valstybių narių ir Korėjos Respublikos laisvosios prekybos susitarimo 13.13 straipsnį PREKYBOS IR DARNAUS VYSTYMOSI KOMITETAS, atsižvelgdamas į Europos Sąjungos bei jos valstybių narių ir Korėjos Respublikos laisvosios prekybos susitarimą, pasirašytą 2010 m. spalio 6 d. Briuselyje (toliau – susitarimas), ypač į jo 13.13 straipsnį, kadangi: (1) susitarimo 13.13 straipsnyje nustatyta, kad kiekvienos Šalies vietos patarėjų grupės (-ių) nariai renkasi į Pilietinės visuomenės forumą; (2) Pilietinės visuomenės forume užtikrinamas proporcingas atstovavimas vietos patarėjų grupės nariams; (3) Šalys ne vėliau kaip per metus nuo šio susitarimo įsigaliojimo Prekybos ir darnaus vystymosi komiteto sprendimu susitaria dėl Pilietinės visuomenės forumo veiklos, PRIĖMĖ ŠĮ SPRENDIMĄ: 1 straipsnis Šiuo sprendimu nustatomos Pilietinės visuomenės forumo veiklos taisyklės, kurios pateikiamos šio sprendimo priede. 2 straipsnis Šis sprendimas įsigalioja jo priėmimo dieną. Priimta [vieta] [data] Prekybos ir darnaus vystymosi komiteto vardu Korėjos Respublikos Prekybos ir darnaus vystymosi komiteto bendrapirmininkis X || Europos Sąjungos Prekybos ir darnaus vystymosi komiteto bendrapirmininkis X Priedas PILIETINĖS VISUOMENĖS FORUMO VEIKLOS TAISYKLĖS 1 straipsnis Pilietinės visuomenės forumą sudaro 12 ES vietos patarėjų grupės ir 12 Korėjos vietos patarėjų grupių narių, kuriuos paskiria pačios vietos patarėjų grupės. Narius gali lydėti ekspertai patarėjai. Tarp kiekvienos Šalies Pilietinės visuomenės forumo atstovų turi būti bent trys, atitinkamai, verslo organizacijų, profesinių sąjungų ir nevyriausybinių aplinkosaugos organizacijų atstovai. 2 straipsnis Pilietinės visuomenės forumui bendrai pirmininkauja Korėja ir Europos Sąjunga. Bendrapirmininkius atitinkamai paskiria ES vietos patarėjų grupė ir Korėjos vietos patarėjų grupė (-s) iš Pilietinės visuomenės forume dalyvaujančių savo grupių narių. Bendrapirmininkiai sudaro Pilietinės visuomenės forumo posėdžių darbotvarkę remdamiesi atitinkamų vietos patarėjų grupių pateiktais prašymais. Be to, į darbotvarkę įtraukiami šie nuolatiniai klausimai: a) Šalių pateikiama informacija apie Prekybos ir darnaus vystymosi skyriaus įgyvendinimą, b) pagal 13.14 straipsnį rengiamų konsultacijų ir 13.15 straipsnyje nustatytos ekspertų grupės veiklos ataskaitos. 3 straipsnis Pilietinės visuomenės forumas posėdžiauja bent kartą per metus, pakaitomis Briuselyje ir Seule, nebent Šalys susitartų kitaip. Neeilinis posėdis gali būti sušauktas vienos iš vietos patarėjų grupių prašymu. II PRIEDAS ES IR KORĖJOS PREKYBOS IR DARNAUS VYSTYMOSI KOMITETO SPRENDIMO Nr. [...] PROJEKTAS [data] Sprendimas dėl ekspertų grupės sudarymo pagal Europos Sąjungos bei jos valstybių narių ir Korėjos Respublikos laisvosios prekybos susitarimo 13.15 straipsnį PREKYBOS IR DARNAUS VYSTYMOSI KOMITETAS, atsižvelgdamas į Europos Sąjungos bei jos valstybių narių ir Korėjos Respublikos laisvosios prekybos susitarimą, pasirašytą 2010 m. spalio 6 d. Briuselyje (toliau – Šalys ir susitarimas), ypač į jo 13.15 straipsnį, kadangi: (1) Šalis gali prašyti surengti ekspertų grupės posėdį klausimui, kurio per konsultacijas su vyriausybe nepavyko tinkamai išnagrinėti, spręsti; (2) ekspertų grupės rekomendacijų įgyvendinimą stebi Prekybos ir darnaus vystymosi komitetas; (3) Šalys parengė 18 asmenų sąrašą, kuris nurodytas 2 priede, PRIĖMĖ ŠĮ SPRENDIMĄ: 1 straipsnis Siekiant susitarimo 13.15 straipsnio tikslų šiuo sprendimu susitariama dėl ekspertų, galinčių būti ekspertų grupės nariais, sąrašo ir jis pateikiamas šio sprendimo priede. 2 straipsnis Šis sprendimas įsigalioja jo priėmimo dieną ir apie tai pranešama Korėjos ir ES Prekybos komitetui. Priimta [vieta] [data] Prekybos ir darnaus vystymosi komiteto vardu Korėjos Respublikos Prekybos ir darnaus vystymosi komiteto bendrapirmininkis X || Europos Sąjungos Prekybos ir darnaus vystymosi komiteto bendrapirmininkis X Priedas Ekspertų sąrašas Korėjos pasiūlyti ekspertai Kee-whahn CHAH Young Gil CHO Weon Jung KIM Suh-Yong CHUNG Taek-Whan HAN Won-Mog CHOI ES pasiūlyti ekspertai Eddy LAURIJSSEN Jorge CARDONA Karin LUKAS Hélène RUIZ FABRI Laurence BOISSON DE CHAZOURNES Geert VAN CALSTER Pirmininkai Thomas P. PINANSKY Nguyen Van TAI Le HA THANH Jill MURRAY Ricardo MELÉNDEZ-ORTIZ Nathalie BERNASCONI-OSTERWALDER POVEIKĮ BIUDŽETUI TURINČIO TEISĖS AKTO PASIŪLYMO FINANSINĖ PAŽYMA 1. PASIŪLYMO PAVADINIMAS Tarybos sprendimas dėl Europos Sąjungos pozicijos Prekybos ir darnaus vystymosi komitete, įsteigtame Europos Sąjungos bei jos valstybių narių ir Korėjos Respublikos laisvosios prekybos susitarimu, kurios ji laikysis dėl Pilietinės visuomenės forumo veiklos ir dėl ekspertų grupės, kuri turėtų spręsti Prekybos ir darnaus vystymosi komiteto veiklos sričiai priklausančius klausimus, sudarymo. 2. BIUDŽETO EILUTĖS Skyrius ir straipsnis: Komisijos administraciniai ištekliai vertimo žodžiu ir posėdžių vietos išlaidoms padengti. Atitinkamais metais biudžete numatyta suma: Atsiradus nenumatytų išlaidų poreikiui, būtų galima pasinaudoti šių biudžeto eilučių ištekliais: 20 02 01 – Išorės prekybos santykiai, įskaitant patekimą į Bendrijai nepriklausančių šalių rinkas 20 01 02 11 00 02 40 – Posėdžiai, įskaitant tik Komisijos darbuotojus 3. FINANSINIS POVEIKIS ¨ Pasiūlymas neturi finansinio poveikio ¨ Pasiūlymas neturi finansinio poveikio išlaidoms, bet turi tokį finansinį poveikį įplaukoms: (mln. EUR, dešimtųjų tikslumu) || || Biudžeto eilutė || Įplaukos[2] || 12 mėnesių laikotarpis, prasidedantis mmmm mm dd || [n metai] Straipsnis ... || Poveikis nuosaviems ištekliams || || Padėtis pradėjus taikyti priemonę || [n+1] || [n+2] || [n+3] || [n+4] || [n+5] Straipsnis ... || || || || || Straipsnis ... || || || || || 4. KOVOS SU SUKČIAVIMU PRIEMONĖS [1] OL C […], […], p. […]. [2] Tradiciniai nuosavi ištekliai (žemės ūkio mokesčiai, cukraus mokesčiai, muitai) turi būti nurodomi grynosiomis sumomis, t. y. iš bendros sumos atskaičius 25 proc. surinkimo išlaidų.